
NOLIKUMS

VISPĀRĪGĀ INFORMĀCIJA
1.1. Nolikumā lietotie termini:
1.1.1. apakšuzņēmējs – pretendenta nolīgta persona vai savukārt tās nolīgta persona, kura sniedz pakalpojumu iepirkuma līguma izpildei;
1.1.2. Departaments vai Pasūtītājs – Rīgas valstspilsētas pašvaldības Pilsētas attīstības departaments;
1.1.3. EIS – Valsts reģionālās attīstības aģentūras pārziņā esoša valsts informācijas sistēma ,,Elektronisko iepirkumu sistēma” tīmekļvietnē: https://www.eis.gov.lv, kas sastāv no e-konkursu, e-izziņu, e-pasūtījumu un e-izsoļu apakšsistēmām;
1.1.4. ESPD – Eiropas vienotais iepirkuma procedūras dokuments .xml vai .pdf formātā;
1.1.5. iepirkuma līgums – publisks pakalpojuma līgums, kas tiks slēgts ar pretendentu, kuram iepirkuma procedūras rezultātā piešķirtas tiesības noslēgt iepirkuma līgumu (Nolikuma 1. pielikums); 
1.1.6. Komisija – visus ar iepirkuma procedūras norisi saistītos jautājumus risina iepirkuma komisija, kas izveidota ar Departamenta 2023. gada 16. novembra rīkojumu 
Nr. DA-23-146-rs „Par iepirkumu komisiju” (ar 2024. gada 27. augusta grozījumiem Nr. DA-24-69-rs) un darbojas pasūtītāja vārdā;
1.1.7. konkurss – atklāta iepirkuma procedūra Publisko iepirkumu likuma 8. panta pirmās daļas 1. punkta kārtībā. Konkursu izsludina EIS e-konkursu apakšsistēmā;
1.1.8. [bookmark: _Hlk178084085]pakalpojums – elektronisko  sakaru gaisvadu demontāžas būvniecības ieceres dokumentācijas izstrāde, demontāža, transportēšana, utilizēšana, demontāžas vietas sakārtošana un ar to saistītie uzdevumi, atbilstoši konkursa tehniskās specifikācijas prasībām;
1.1.9. piegādātājs – fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū sniegt pakalpojumus, normatīvajos aktos noteiktajos gadījumos un noteiktajā kārtībā reģistrēts (ja šāda reģistrācija ir nepieciešama saskaņā ar spēkā esošajiem normatīvajiem aktiem);
1.1.10. PIL – Publisko iepirkumu likums redakcijā uz konkursa izsludināšanas dienu;
1.1.11. pircēja profils – internetā publiski pieejama pasūtītāja vietne valsts elektroniskās informācijas sistēmā piedāvājumu un pieteikumu saņemšanai  (https://www.eis.gov.lv/EKEIS/Supplier/Organizer/23745);
1.1.12. pretendents – piegādātājs, kurš ir reģistrēts EIS un ir iesniedzis piedāvājumu EIS e-konkursu apakšsistēmā;
1.1.13. PVN – pievienotās vērtības nodoklis;
1.1.14. Sankciju likums – Starptautisko un Latvijas Republikas nacionālo sankciju likums redakcijā uz konkursa izsludināšanas dienu;
1.1.15. VID – Latvijas Republikas Valsts ieņēmumu dienests;
1.1.16. VID EDS – VID Elektroniskās deklarēšanas sistēma;
1.1.17. tehniskā specifikācija – Pasūtītāja izvirzītās prasības pakalpojuma sniegšanai (Nolikuma 2. pielikums).
1.2. Konkursa nosaukums: aizvietotājizpildes nodrošināšana (pārvietojamā žoga noma).
1.3. Konkursa identifikācijas numurs: RVP PAD 2024/19.
1.4. Pasūtītājs: Departaments, reģistrācijas Nr. 90011524360, iestādes adrese: Dzirnavu iela 140, Rīga, LV-1050, Latvija, tālr. (+371) 67 105 800, Departamenta tīmekļvietne: www.rdpad.lv. 
1.5. Departamenta darba laiks: pirmdienās un ceturtdienās – no plkst. 8:30 līdz plkst. 18:00, otrdienās, trešdienās – no plkst. 8:30 līdz plkst. 17:00, piektdienās no plkst. 8:30 līdz plkst. 15:00.
1.6. Kontaktpersonas:
1.6.1. [bookmark: _Hlk180485883][bookmark: _Hlk180485903]ar konkursa priekšmetu saistītos jautājumos: Departamenta Administratīvās pārvaldes Saimnieciskā nodrošinājuma nodaļas vadītāja Monta Tīsiņa elektroniskā pasta 
adrese: monta.tisina@riga.lv, tālr. (+371) 67181973;
1.6.2. organizatoriskos jautājumos: Departamenta Juridiskā nodrošinājuma pārvaldes Tiesiskā nodrošinājuma nodaļas galvenais juriskonsults – nodaļas vadītāja vietnieks Reinis Dekšņa, elektroniskā pasta adrese: padiepirkumi@riga.lv, 
tālr. (+371) 67105642. 
1.7. Informācijas apmaiņas kārtība: informācijas apmaiņa starp Pasūtītāju/Komisiju un piegādātājiem vai pretendentiem notiek rakstveidā – izmantojot EIS funkciju ,,Pretendentu jautājumi” vai elektroniski (konkursa nolikuma (turpmāk – Nolikums) 1.6.2. apakšpunktā norādīta elektroniskā pasta adrese), izmantojot drošu elektronisko parakstu vai pievienojot elektroniskajam pastam skenētu dokumentu.
1.8. Piedāvājumu drīkst iesniegt:
1.8.1. piegādātājs, kas ir juridiska vai fiziska persona;
1.8.2. piegādātāju apvienība, norādot visus apvienības dalībniekus. Pretendenta piedāvājumam jāpievieno visu apvienības dalībnieku parakstīta vienošanās par dalību konkursā, kurā norāda atbildības sadalījumu un informāciju par pārstāvības tiesībām parakstīt un iesniegt piedāvājumu. Ja ar piegādātāju apvienību tiks nolemts slēgt iepirkumu līgumu, tad pirms iepirkuma līguma noslēgšanas piegādātāju apvienībai jānoslēdz sabiedrības līgums Civillikuma 2241. – 2280. pantā noteiktajā kārtībā, norādot apvienības dalībnieku atbildības sadalījumu atbilstoši piedāvājumam, un viens līguma eksemplārs (oriģināls vai kopija, ja tiek uzrādīts oriģināls) jāiesniedz Pasūtītājam. Sabiedrības līgumu var aizstāt ar personālsabiedrības nodibināšanu, par to rakstiski paziņojot Pasūtītājam;
1.8.3. personālsabiedrība (pilnsabiedrība vai komandītsabiedrība), norādot visus sabiedrības dalībniekus.
Informācija par konkursa priekšmetu
1.1. [bookmark: _Hlk180485511]Konkursa priekšmets: aizvietotājizpildes nodrošināšana (pārvietojamā žoga noma) (turpmāk – Pakalpojums), ievērojot spēkā esošos normatīvos aktus, tehniskās specifikācijas un iepirkuma līguma noteikumus.
1.2. [bookmark: _Hlk180485106]CPV klasifikatora kods: 34928200-0 (nožogojumi).
1.3. Konkursa priekšmets nav sadalīts daļās. Pamatojums iepirkuma līguma slēgšanas tiesību piešķiršanai, nedalot konkursa priekšmetu daļās: nepieciešamība būtiski paaugstināt veicamā pakalpojuma kvalitāti, paaugstināt pretendenta atbildību par visu pakalpojuma kopumu un veicināt pretendenta ieinteresētību organizēt savu darbu tā, lai pakalpojumu sniegtu atbilstoši tehniskās specifikācijas prasībām un efektīvāk veiktu pētījumu un ar to saistītos procesus. 
1.4. Pretendents var iesniegt vienu piedāvājumu vienā variantā.
1.5. Pretendentam ir tiesības iesniegt piedāvājumu tikai par pilnu konkursa priekšmetu.
1.6. Finansējuma avots: Departamenta budžets.
1.7. [bookmark: _Hlk180485570]Plānotā līgumcena: EUR 60 000 (sešdesmit tūkstoši euro, 00 centi), bez PVN. 
1.8. Iepirkuma līguma darbības laiks un pakalpojuma izpildes termiņš un vieta:
1.8.1. iepirkuma līguma darbības laiks: 3 (trīs) gadi no līguma spēkā stāšanās dienas vai līdz līgumcenas sasniegšanai;
1.8.2. pakalpojuma pieprasījuma izpildes termiņš nosakāms atbilstoši tehniskās specifikācijas 3. daļas nosacījumiem.
1.8.3. iepirkuma līguma izpildes vieta: Rīga.
Konkursa nolikuma saņemšana un papildu informācijas sniegšana par nolikumā iekļautajām prasībām
1.9. Nolikums ir brīvi un tieši elektroniski pieejams EIS e-konkursu apakšsistēmā pircēja profilā šī konkursa sadaļā. 
1.10. Ieinteresētais piegādātājs EIS e-konkursu apakšsistēmā šī konkursa sadaļā var reģistrēties kā Nolikuma saņēmējs, ja tas ir reģistrēts EIS kā piegādātājs.[footnoteRef:2] [2:  Informācija par to, kā ieinteresētais piegādātājs var reģistrēties par konkursa nolikuma saņēmēju, pieejama: https://www.eis.gov.lv/EIS/Publications/PublicationView.aspx?PublicationId=883 ] 

1.11. Ja Pasūtītājs izdarījis grozījumus Nolikumā, par izdarītajiem grozījumiem Pasūtītājs ievieto informāciju EIS e-konkursu apakšsistēmā konkursa sadaļā ne vēlāk kā dienu pēc tam, kad paziņojums par izmaiņām iesniegts Iepirkumu uzraudzības birojam publicēšanai.
1.12. Piegādātājam ir pienākums sekot līdzi turpmākajiem iespējamiem grozījumiem Nolikumā, iespējamām Komisijas sniegtajām atbildēm uz piegādātāja jautājumiem, kas tiks publicētas Pircēja profilā konkursa sadaļā, kā arī jebkādai citai papildu informācijai, kas tiks publicēta Pircēja profilā konkursa sadaļā un/vai Iepirkumu uzraudzības biroja tīmekļvietnē. Pasūtītājs nav atbildīgs par to, ja ieinteresētais piegādātājs nav iepazinies ar informāciju, kurai ir nodrošināta brīva un tieša elektroniska pieeja. 
1.13. Papildu informāciju par Nolikumā iekļautajām prasībām ieinteresētais piegādātājs pieprasa latviešu valodā rakstveidā, nosūtot papildu informācijas pieprasījumu Pasūtītājam elektroniski uz elektronisko pasta adresi: padiepirkumi@riga.lv, vai iesniedzot EIS e-konkursu apkšsistēmā šī konkursa sadaļā. Pieprasījumā norāda konkursa identifikācijas numuru un nosaukumu (Nolikuma 1.2. un 1.3. punkts). 
1.14. Pasūtītājs pēc ieinteresētā piegādātāja rakstiska pieprasījuma sniedz papildu informāciju par Nolikumu piecu darbdienu laikā pēc pieprasījuma saņemšanas, bet ne vēlāk kā sešas dienas pirms piedāvājumu iesniegšanas termiņa beigām, ja pieprasījums iesniegts laikus, pirms piedāvājumu iesniegšanas termiņa beigām, nosūtot uz ieinteresētā piegādātāja, kurš uzdevis jautājumu, norādīto elektroniskā pasta adresi, izmantojot drošu elektronisko parakstu. Vienlaikus uzdoto jautājumu un sniegto atbildi Pasūtītājs ievieto EIS e-konkursu apakšsistēmā konkursa sadaļā. 
1.15. Gadījumā, ja piegādātāja rakstisks pieprasījums ir tik apjomīgs, ka Pasūtītājs nevar to sagatavot un sniegt papildu informāciju par Nolikumu atlikušajā atbildes termiņā, un pieprasījums nav pamats Nolikuma grozījumiem, tas drīkst Piegādātājam atteikt sniegt šādu informāciju, pamatojoties uz to, ka pieprasījums nav pieprasīts laikus.
Piedāvājuma iesniegšanas un atvēršanas kārtība
1.16. Lai iesniegtu piedāvājumu ieinteresētais piegādātājs reģistrējas kā EIS lietotājs. 
1.17. Piedāvājums Nolikuma izpratnē ir dokumentu kopums, kas sastāv no Nolikuma 5.1. un 5.2. punktā uzskaitītajiem dokumentiem.
1.18.  Pretendents piedāvājumu iesniedz tikai elektroniski EIS e-konkursu apakšsistēmā konkursa sadaļā norādītajā termiņā un laikā.
1.19. Ārpus EIS iesniegtie piedāvājumi:
1.19.1. tiks atzīti par neatbilstošiem Nolikuma prasībām;
1.19.2. netiks atvērti un tiks nosūtīti atpakaļ iesniedzējam.
1.20. Ja no EIS uzturētāja (Valsts digitālās attīstības aģentūras) saņemts paziņojums par traucējumiem EIS darbībā, kuru dēļ nav iespējams iesniegt piedāvājumus kopumā vismaz 2 stundas pēdējo 24 stundu laikā vai 10 minūtes pēdējo četru stundu laikā līdz piedāvājumu iesniegšanas termiņa beigām, sistēmas turētājs pēc sistēmas darbības atjaunošanas pārceļ piedāvājumu iesniegšanas termiņu par vienu darba dienu. EIS darbības atjaunošanas dienā sistēmā ievieto paziņojumu par EIS darbības traucējumiem, norādot iepirkuma procedūras, kuru termiņi pārcelti. Šāda termiņa pārcelšana nav uzskatāma par grozījumiem iepirkuma procedūras dokumentos vai par piedāvājumu iesniegšanas termiņa pagarināšanu.
1.21.  Atbilstoši Ministru kabineta 2017. gada 28. februāra noteikumu Nr. 107 „Iepirkuma procedūru un metu konkursa norises kārtība” 14. punktam, piedāvājumus Pasūtītājs atver EIS e-konkursu apakšsistēmā šī konkursa sadaļā ,,Atvēršana” EIS e-konkursu apakšsistēmā konkursa sadaļā norādītajā termiņā un laikā.
1.22. Iesniegto piedāvājumu atvēršanas procesam pretendents var sekot līdzi tiešsaistes režīmā EIS e-konkursu apakšsistēmā.
1.23. Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā piecpadsmit minūtes pēc piedāvājuma iesniegšanas termiņa beigām Komisijai jāiesniedz elektroniskā atslēga ar paroli šifrētā dokumenta atvēršanai. 
1.24. Pasūtītājs publicē EIS e-konkursu apakšsistēmā konkursa sadaļā ,,Atvēršana” ģenerēto atvēršanas sanāksmes protokolu (pretendenta nosaukums, piedāvājuma iesniegšanas datums un laiks) un iesniegtos finanšu piedāvājumu apkopojumus
1.25. Pēc piedāvājuma atvēršanas piedāvājumu atvēršanas sanāksme tiek slēgta. Pretendentu piedāvājumu vērtēšanu Komisija veic slēgtā sēdē.
1.26. Ja piedāvājumu atvēršanas sanāksmes laikā Pasūtītājam rodas tehniskas problēmas, ko nav bijis iespējams paredzēt un ko nevar novērst īsā laikā (piemēram, interneta darbības traucējumi, datortehnikas bojājumi u.c.), piedāvājumu atvēršanas sanāksme tiks pārcelta. Informāciju par pārcelto piedāvājumu atvēršanas sanāksmes laiku Pasūtītājs publicēs EIS e-konkursu apakšsistēmā konkursa sadaļā. 
Piedāvājumā iekļaujamie dokumenti un noformējums
1.27. Piedāvājumā jāiekļauj šādi dokumenti, kas izstrādāti un noformēti atbilstoši Nolikuma 5.3. punkta prasībām:
1.27.1. atbilstoši Nolikuma 6. daļai sagatavots un parakstīts pieteikums dalībai konkursā (Nolikuma 3. pielikuma veidne); 
1.27.2. atbilstoši Nolikuma 7. daļai sagatavots tehniskais piedāvājums;
1.27.3. atbilstoši Nolikuma 8. daļai sagatavots finanšu piedāvājums (Nolikuma 4. pielikuma veidne);
1.27.4. vienošanās atbilstoši Nolikuma 1.8.2.,  9.1.2. vai 9.1.3. apakšpunkta prasībām; 
1.27.5. Latvijā reģistrētiem komersantiem: dokuments par pilnvarotās personas tiesībām pārstāvēt komercsabiedrību, parakstot piedāvājumu un citus piedāvājumā iekļautos dokumentus, ja minētā persona nav komercreģistrā reģistrēts komersanta likumiskais pārstāvis. Ārvalstī reģistrētiem komersantiem: kompetentās institūcijas izziņa vai attiecīgajā valstī noteiktā kārtībā veikta izdruka no komersantu reģistra vai cits dokuments par pretendenta likumiskā pārstāvja vai pilnvarotās personas tiesībām pārstāvēt komercsabiedrību, parakstot piedāvājumu, kā arī tādas komercsabiedrības likumiskā pārstāvja vai pilnvarotās personas tiesībām pārstāvēt komercsabiedrību, kuras vārdā persona ir parakstījusi kādu no šādiem dokumentiem: 
1.27.5.1.  Nolikuma 1.8.2., 9.1.2. vai 9.1.3. apakšpunktā minēto vienošanos,
1.27.5.2. jebkura veida apliecinājumu, vienošanos vai citu dokumentu, kas iesniegts atbilstoši PIL 46. panta ceturtās daļas noteikumiem.
1.27.6. [bookmark: _Hlk86401326]atbilstoši Nolikuma 10. daļas un 9.1.2., 9.1.4. apakšpunkta prasībām sagatavots iepirkuma līguma izpildē piesaistīto apakšuzņēmēju, ja apakšuzņēmēja sniedzamo pakalpojumu vērtība ir vismaz 10 000 euro, un personu, uz kuru iespējām pretendents balstās, apliecinājumi (Nolikuma 5. pielikuma veidne), kas apliecina, ka visu iepirkuma līguma izpildes laiku pretendenta rīcībā būs iepirkuma līguma izpildei nepieciešamie apakšuzņēmēja resursi;
1.27.7. citi ar piedāvājumu saistīti dokumenti, lai apliecinātu atbilstību Nolikumā noteiktajām prasībām.
1.28. Saskaņā ar PIL 49. pantu Pasūtītājs pieņem ESPD dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām. Ja piegādātājs izvēlējies iesniegt ESPD dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par katru tā norādīto apakšuzņēmēju, kura sniedzamo pakalpojumu vērtība ir vismaz 10 (desmit) procenti no kopējās iepirkuma līguma vērtības. Piegādātāju apvienība iesniedz atsevišķu ESPD dokumentu par katru tās dalībnieku. Piegādātājs var iesniegt Pasūtītājam ESPD, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza (ESPD dokuments, ko piegādātājs var aizpildīt, tad saglabāt un iesniegt Pasūtītājam EIS e-konkursu apakšsistēmā, pieejams: http://espd.eis.gov.lv/). Aizpildot ESPD dokumenta veidlapu, obligāti jāaizpilda veidlapas IV daļas A – D iedaļas. Ja Pasūtītājs pieņēmis lēmumu par iespējamu līguma slēgšanas tiesību piešķiršanu pretendentam, kurš kā sākotnējo pierādījumu atbilstībai iepirkuma procedūras dokumentos noteiktajām pretendentu atlases prasībām izvēlējies ESPD, pretendentam 5 (piecu)  kalendāro dienu laikā pēc Pasūtītāja informatīvās vēstules par iespējamo līguma slēgšanas tiesību piešķiršanu nosūtīšanas dienas Pasūtītājam jāiesniedz Nolikuma 9. daļā minētie kvalifikāciju apliecinošie dokumenti. Pasūtītājs nepieprasa tādus dokumentus, kas ir pieejama publiskās datubāzēs.
1.29. Pretendents piedāvājumu izstrādā un iesniedz elektroniski EIS e-konkursu apakšsistēmā konkursa sadaļā, ievērojot šādus noteikumus:
1.29.1. aizpilda EIS e-konkursu apakšsistēmā konkursa sadaļā ievietotās veidnes un pievieno Nolikuma 5.1. punktā noteiktos dokumentus;
1.29.2. aizpildāmie piedāvājumu dokumenti saskaņā ar EIS e-konkursu apakšsistēmā konkursa sadaļā pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai citas Microsoft Office programmatūras versijas) rīkiem lasāmā formātā un jāpievieno tam paredzētajā konkursa sadaļā. Atsauksmes u.c. dokumentus, kas nav jāaizpilda atbilstoši EIS e-konkursu apakšsistēmas konkursa sadaļā pievienotajām dokumentu veidnēm, pretendents ir tiesīgs iesniegt .pdf formātā;
1.29.3. sagatavojot elektroniski aizpildāmās veidnes ārpus EIS e-konkursu apakšsistēmas un pievienojot EIS e-konkursu apakšsistēmā konkursa sadaļā, pretendents ir atbildīgs par aizpildāmo veidņu atbilstību dokumentācijas prasībām un veidņu paraugiem;
1.29.4. elektroniski sagatavoto piedāvājumu šifrējot ārpus EIS e-konkursu apakšsistēmas ar trešās personas piedāvātiem datu aizsardzības rīkiem un aizsargājos ar elektronisku atslēgu un paroli, pretendents ir atbildīgs par aizpildāmo veidņu atbilstību dokumentācijas prasībām un veidņu paraugiem, kā arī dokumenta atvēršanas un nolasīšanas iespējām (šādā gadījumā pretendentam ne vēlāk kā 15 (piecpadsmit) minūšu laikā pēc piedāvājumu atvēršanas uzsākšanas jāveic iesniegtā piedāvājuma atšifrēšana (sistēmā jāievada derīga elektroniskā atslēga un parole) vai Komisijai jāiesniedz elektroniskā atslēga ar paroli šifrētā dokumenta atvēršanai, lai Pasūtītājam pēc piedāvājumu atvēršanas būtu iespēja piekļūt piedāvājumā esošajai informācijai);
1.29.5. augšupielādējot datnes EIS e-konkursu apakšsistēmā konkursa sadaļā, pretendents atbild par dokumenta atvēršanas un nolasīšanas iespējām;
1.29.6. Pretendents izstrādā piedāvājumu, neapdraudot EIS e-konkursu apakšsistēmas darbību, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Piedāvājums jāsagatavo tā, lai nekādā veidā nebūtu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas. Ja piedāvājums saturēs kādu no šajā apakšpunktā noteiktajiem riskiem, tas netiks izskatīts un piedāvājums tiks noraidīts;
1.29.7. piedāvājumu veidojošos dokumentus pretendents izstrādā elektroniski latviešu valodā un noformē saskaņā ar normatīvajiem aktiem, kas attiecas uz papīra un elektronisko dokumentu izstrādāšanu un noformēšanu:
1.29.7.1. Dokumentu juridiskā spēka likums;
1.29.7.2. Elektronisko dokumentu likums;
1.29.7.3. Ministru kabineta 2018. gada 4. septembra noteikumi Nr. 558 ,,Dokumentu izstrādāšanas un noformēšanas kārtība”;
1.29.7.4. Ministru kabineta 2005. gada 28. jūnija noteikumi Nr. 473 ,,Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām”.
1.29.8. ja kāds dokuments ir sagatavots svešvalodā, tam pievieno pretendenta apliecinātu tulkojumu latviešu valodā saskaņā ar Ministru kabineta 2000. gada 22. augusta noteikumiem Nr. 291 „Kārtība, kādā apliecināmi dokumentu tulkojumi valsts valodā”. Ārvalstu publisko reģistru izsniegtos dokumentus pretendents var iesniegt svešvalodā ar pievienotu pretendenta apliecinātu tulkojumu latviešu valodā. Par dokumentu tulkojuma atbilstību oriģinālam atbild pretendents. Ja dokumenta tulkojums latviešu valodā nav iesniegts, Komisija var uzskatīt, ka dokuments nav iesniegts;
1.29.9. piedāvājumā iekļautajiem dokumentiem jābūt skaidri salasāmiem, bez labojumiem vai dzēsumiem, lai izvairītos no jebkādiem pārpratumiem. Ja ir izdarīti labojumi, tiem jābūt apstiprinātiem ar pretendenta pilnvarotās personas parakstu. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem;
1.29.10. piedāvājumā vai pēc Komisijas pieprasījuma drīkst iesniegt tikai tādus dokumentus, kuriem ir juridisks spēks. Iesniedzot piedāvājumu elektroniski, pretendents ir tiesīgs ar vienu drošu elektronisko parakstu vai EIS sistēmas piedāvāto parakstu parakstīt visus dokumentus kā vienu kopumu;
1.29.11. piedāvājums jāparaksta personai, kura likumiski pārstāv pretendentu, vai ir pilnvarota pārstāvēt pretendentu šajā konkursā. 
1.30. Pretendents piedāvājumā norāda tās piedāvājuma daļas, kuras satur komercnoslēpumu, ja tādas ir.
1.31. Iesniedzot piedāvājumu, pretendents apliecina, ka piekrīt visiem Nolikuma (t.sk. tā pielikumos un veidnēs, kuras ir ievietotas EIS e-konkursu apakšsistēmas šī konkursa sadaļā) nosacījumiem.
Pieteikums dalībai konkursā
1.32. Lai apliecinātu savu dalību konkursā, pretendentam jāiesniedz pieteikums dalībai konkursā saskaņā ar EIS e-konkursu apakšsistēmā konkursa sadaļā publicēto veidni.
1.33. Pieteikumā atbilstoši Iepirkumu uzraudzības biroja sniegtajam skaidrojumam un Eiropas Komisijas 2003. gada 6. maija Ieteikumam par mikrouzņēmumu, mazo un vidējo uzņēmumu definīciju un darbības jomu Nr. C(2003) 1422 jānorāda, kādam statusam atbilst pretendents un tā piesaistītais apakšuzņēmējs – mikrouzņēmumam, mazajam vai vidējam uzņēmumam.[footnoteRef:3] [3:  Skaidrojums „Mazie un vidējie uzņēmumi” (atjaunināts 29.08.2024.) Pieejams: https://www.iub.gov.lv/lv/skaidrojums-mazie-un-videjie-uznemumi – aplūkots 23.10.2024.] 

1.34. Pieteikums jāparaksta pretendenta pārstāvim ar pārstāvības tiesībām vai tā pilnvarotai personai, ko apliecina pieteikumam pievienota pilnvara. Ja pieteikumu nav parakstījusi persona ar pārstāvības tiesībām, piedāvājums tiek noraidīts.
1.35. Komisija pieprasa informāciju no Uzņēmuma reģistra vai VID, lai gūtu pārliecību par Latvijas Republikā reģistrēta pretendenta (t.sk. piegādātāju apvienības dalībnieku, personālsabiedrības biedru, piesaistīto apakšuzņēmēju un uzņēmēju, uz kuru iespējām pretendents balstās iepirkuma līguma izpildē) pārstāvības tiesībām un pārstāvības apjomu. Ārvalstī reģistrētam pretendentam (t.sk. par piegādātāju apvienības dalībnieku, personālsabiedrības biedru, piesaistīto apakšuzņēmēju un uzņēmēju, uz kuru iespējām pretendents balstās iepirkuma līguma izpildē) jāiesniedz kompetentas attiecīgās valsts institūcijas izsniegts dokuments, kas apliecina, ka pretendents (t.sk. piegādātāju apvienības dalībnieks, personālsabiedrības biedrs, piesaistītais apakšuzņēmējs un uzņēmējs, uz kura iespējām pretendents balstās iepirkuma līguma izpildē) ir reģistrēts atbilstoši tās valsts normatīvo aktu prasībām, kā arī informācija par pārstāvības tiesībām un pārstāvības apjomu. Ja attiecīgajā valstī netiek izsniegts šāds dokuments, pretendents norāda ārvalsts kompetentās institūcijas interneta vietnes adresi, kurā Pasūtītājs var pārliecināties par pretendenta (t.sk. piegādātāju apvienības dalībnieku, personālsabiedrības biedru, piesaistīto apakšuzņēmēju un uzņēmēju, uz kuru iespējām pretendents balstās iepirkuma līguma izpildē) atbilstību.
Prasības tehniskajam piedāvājumam
1.36. Tehniskajā piedāvājumā pretendentam jāiesniedz parakstīta tehniskā specifikācija (Nolikuma 
2. pielikums; turpmāk – tehniskais piedāvājums) saskaņā ar EIS e-konkursu apakšsistēmā iepirkuma sadaļā publicēto tehnisko specifikāciju un šīs daļas noteikumiem.
1.37. Pretendents, parakstot tehnisko specifikāciju, apliecina savu spēju nodrošināt pakalpojumu, tam ir saprotams tehniskās specifikācijas saturs, tostarp, darba uzdevumi un to izpildes termiņi.
Prasības finanšu piedāvājumam
1.38. Finanšu piedāvājumā pretendentam jāiesniedz aizpildīta finanšu piedāvājuma veidne (turpmāk – finanšu piedāvājums) saskaņā ar EIS e-konkursu apakšsistēmā konkursa sadaļā publicēto veidni un šīs daļas noteikumiem, kā arī iepirkuma līguma projektā izvirzītajām prasībām.
1.39. Finanšu piedāvājumā piedāvātās izmaksas jānosaka EUR, bez PVN, norādot vienības cenas ar precizitāti divi cipari aiz komata. 
1.40. Pretendenta piedāvātās kopējās izmaksas no finanšu piedāvājuma jāieraksta EIS e-konkursu apakšsistēmas finanšu piedāvājuma sadaļas ievadlaukā.
1.41. Finanšu piedāvājumā norādītajās izmaksās jāiekļauj visas ar pakalpojuma sniegšanu saistītās izmaksas, tajā skaitā visas izmantojamo materiālu un darbu izmaksas, nodokļus un nodevu maksājumus valsts un pašvaldības budžetos, izņemot PVN, apdrošināšanas izmaksas, un citas izmaksas, kas ir saistošas pretendentam, lai nodrošinātu pienācīgu un kvalitatīvu iepirkuma līguma izpildi.
1.42. Visas pretendenta izmaksas, kas saistītas ar konkursa priekšmetu, izņemot PVN, iekļaujamas veiktajos aprēķinos. Papildu izmaksas, kas nav iekļautas aprēķinos un norādītas finanšu piedāvājumā, netiks ņemtas vērā pie iepirkuma līguma noslēgšanas un tā darbības laikā.
1.43. Pretendenta piedāvātajām izmaksām jābūt nemainīgām visā iepirkuma līguma izpildes laikā.
Pretendentu kvalifikācijas un atlases prasības
1.44. Atbilstība profesionālās darbības veikšanai:
	Pasūtītāja izvirzītās prasības pretendentam:
	Pretendentam jāiesniedz šādi dokumenti:

	1.44.1. Pretendents ir reģistrēts Latvijas Republikas Uzņēmumu reģistra komercreģistrā atbilstoši normatīvo aktu prasībām vai līdzvērtīgā reģistrā ārvalstīs atbilstoši pretendenta reģistrācijas valsts normatīvo aktu prasībām (neattiecas uz fiziskām personām). Prasība attiecas arī uz visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus).
Pretendents, fiziska persona, ir reģistrēts VID kā saimnieciskās darbības veicējs.
	Par reģistrācijas faktu Latvijas Republikas Uzņēmumu reģistrā Pasūtītājs pārliecināsies Uzņēmumu reģistra mājas lapā.
Par reģistrāciju kā saimnieciskās darbības veicējam Pasūtītājs pārliecināsies VID mājas lapā.
Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts atbilstoši tās valsts normatīvo aktu prasībām. Ja attiecīgajā valstī netiek izsniegts šāds dokuments, pretendents norāda ārvalsts kompetentās institūcijas interneta vietnes adresi, kurā Pasūtītājs var pārliecināties par pretendenta atbilstību minētajai prasībai.

	1.44.2. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka viņa rīcībā būs nepieciešamie resursi.
	Informācija jānorāda pieteikumā dalībai konkursā (Nolikuma 3. pielikuma veidne).
Pretendents piedāvājumam pievieno personas, uz kuras iespējām balstās, rakstisku apliecinājumu (Nolikuma 5. pielikuma veidne) vai vienošanos ar pretendentu, kas pierāda, ka tā nodos pretendenta rīcībā iepirkuma līguma izpildei nepieciešamos resursus gadījumā, ja ar pretendentu tiks noslēgts iepirkuma līgums, un šie resursi būs pretendenta rīcībā visu iepirkuma līguma izpildes laiku.
Ja pretendents, iesniedzot piedāvājumu, balstās uz citu personu tehniskajām un profesionālajām iespējām, lai apliecinātu profesionālo pieredzi vai Pasūtītāja prasībām atbilstoša personāla pieejamību, tad pretendents pierāda Pasūtītājam, ka šīs personas sniegs pakalpojumus, kuru izpildei attiecīgās spējas ir nepieciešamas, iesniedzot dokumentu, kas apliecina šīs personas sadarbību konkrētā iepirkuma līguma izpildē.

	1.44.3. Prasības piegādātāju apvienībai vai personālsabiedrībai.
	Informācija jānorāda pieteikumā dalībai konkursā (Nolikuma 3. pielikuma veidne).
Starp piegādātāju apvienības vai personālsabiedrības dalībniekiem, vai dalībnieku pilnvaroto personu noslēgta vienošanās, kas parakstīta tā, ka vienošanās ir juridiski saistoša visiem dalībniekiem, kas pierāda dalībnieku uzņemtās saistības attiecībā pret šī konkursa realizāciju. 
Vienošanās iekļauj šādu informāciju:
· piegādātāju apvienības vai personālsabiedrības dibināšanas mērķi;
· vienošanās spēkā esamības termiņu;
· informāciju par to, kādu Konkursa daļu (t.sk. finansiālā izteiksmē) realizēs katrs no piegādātāju apvienības vai personālsabiedrības dalībniekiem;
· informāciju par pilnvaroto personu, kas pārstāv attiecīgo piegādātāju apvienību vai personālsabiedrību.

	1.44.4. Pretendents piedāvājumā norāda visus tos apakšuzņēmējus (t.sk. apakšuzņēmēja apakšuzņēmējus), kuru sniedzamo pakalpojumu vērtība ir vismaz 10 000 euro, un katram apakšuzņēmējam izpildei nododamo iepirkuma līguma daļu un vērtību.
	Informācija jānorāda pieteikumā dalībai konkursā (Nolikuma 3. pielikuma veidne).
Pretendents piedāvājumam pievieno apakšuzņēmēju, kuru sniedzamo pakalpojumu vērtība ir vismaz 10 000 euro, parakstītu apliecinājumu par gatavību piedalīties iepirkuma līguma izpildē (Nolikuma 5. pielikuma veidne).


 Apakšuzņēmēji
1.45. Pretendents, ievērojot PIL 63. panta otrās daļas noteikumus un Nolikuma 5.1.6. apakšpunkta nosacījumus, piedāvājumā norāda visus tos pretendenta apakšuzņēmējus, kā arī apakšuzņēmēju apakšuzņēmējus, kuru sniedzamo pakalpojumu vērtība ir vismaz 10 000 euro un katram apakšuzņēmējam izpildei nododamo iepirkuma līguma daļu un vērtību. 
1.46. Ja pretendenta piedāvājumā norādītā apakšuzņēmēja pakalpojuma sniegšanas vērtība ir vismaz 10 000 euro, pretendentam jāpievieno piesaistīto apakšuzņēmēju parakstītus apliecinājumus (Nolikuma 5. pielikuma veidne), kas apliecina, ka visu iepirkuma līguma izpildes laiku pretendenta rīcībā būs iepirkuma līguma izpildei nepieciešamie apakšuzņēmēja resursi.
1.47. Apakšuzņēmēju nomaiņu vai papildu apakšuzņēmēju iesaisti iepirkuma līguma izpildes laikā veic PIL 62. panta un iepirkuma līguma projekta noteiktajā kārtībā.
Pretendentu izslēgšanas nosacījumi
	1.48. Pasūtītājs izslēdz pretendentu no dalības konkursā jebkurā no šādiem gadījumiem:
	1.49. Pasūtītājs izslēgšanas nosacījumu pārbaudi veic:

	[bookmark: _Hlk124436285]11.1.1. uz pretendentu attiecināms kāds no PIL 42. panta otrās daļas 1.-7., 10.-14. punktā paredzētajiem pretendentu izslēgšanas nosacījumiem.
	11.2.1. PIL 42. pantā noteiktajā kārtībā un izvērtē pretendenta iesniegto pieteikumu par dalību konkursā, ja uz pretendentu attiecināms kāds no PIL 42. panta otrās daļas 2. un 3. punktā paredzētajiem pretendentu izslēgšanas nosacījumiem;
11.2.2. PIL 42. un 43. pantā noteiktajā kārtībā, un izvērtē pretendenta iesniegtos pierādījumus uzticamības atjaunošanai, ja uz pretendentu attiecināms kāds no PIL 42. panta otrā daļas 1., 4.-7., 10.-14. punktā paredzētajiem izslēgšanas nosacījumiem.

	11.1.2. Uz pretendentu attiecināmi Sankciju likuma 11.1 panta pirmajā daļā paredzētie pretendentu izslēgšanas nosacījumi.
	11.2.3. Sankciju likuma 11.1 panta pirmajā, trešajā un ceturtajā daļā noteiktajā kārtībā.


1.50. Ja pretendents iepirkuma līguma izpildē plāno iesaistīt apakšuzņēmējus, kuru sniedzamo pakalpojumu vērtība ir vismaz 10 000 euro, vai ja pretendents balstās uz citu personu iespējām, lai apliecinātu atbilstību Nolikumā noteiktajām prasībām, uz katru apakšuzņēmēju un personu, uz kuru iespējām pretendents balstās, attiecas PIL 42. panta otrās daļas 1.-7., 10.-14. punktā paredzētie izslēgšanas nosacījumi.
1.51. Ja piedāvājumu iesniedz piegādātāju apvienība vai personālsabiedrība, uz katru no piegādātāju apvienības dalībniekiem vai personālsabiedrības biedriem attiecas PIL 42. panta otrās daļas 1.-7., 10.-14. punktā, Sankciju likuma 11.1 panta pirmajā daļā un paredzētie izslēgšanas nosacījumi. 
1.52. Ja pretendents, piegādātāju apvienības dalībnieks vai personālsabiedrības biedrs (ja piedāvājumu iesniedz piegādātāju apvienība vai personālsabiedrība) atbilst kādam no PIL 42. panta otrās daļas 1.-7., 10.-14. punktā noteiktajiem izslēgšanas nosacījumam, pretendents norāda to piedāvājumā un, ja tiek atzīts par tādu, kuram būtu piešķiramas iepirkuma līguma slēgšanas tiesības, iesniedz skaidrojumu un pierādījumus saskaņā ar PIL 43. panta otro daļu.
1.53. Ja ārvalstī reģistrēts vai pastāvīgi dzīvojošs pretendents, kuram atbilstoši Nolikumā noteiktajām prasībām būtu piešķiramas iepirkuma līguma slēgšanas tiesības, Komisijas pieprasījumā noteiktajā termiņā neiesniedz pieprasītos dokumentus saskaņā ar PIL 42. panta piektās daļas 2. punktu, Komisija izslēdz pretendentu no turpmākas dalības konkursā un tā piedāvājumu neizskata.
Pretendentu piedāvājumu izvērtēšanas kārtība
1.54. Pēc piedāvājumu atvēršanas Komisija piedāvājumu vērtēšanu veic slēgtās sēdēs šādos posmos: 
1.54.1. piedāvājumu noformējuma pārbaude; 
1.54.2. tehnisko piedāvājumu atbilstības pārbaude; 
1.54.3. finanšu piedāvājumu atbilstības pārbaude; 
1.54.4. pretendenta, kuram būtu piešķiramas iepirkuma līguma slēgšanas tiesības, noteikšana;
1.54.5. nepamatoti lēta piedāvājuma pārbaude;
1.54.6. piedāvājumu atbilstības pārbaude;
1.54.7. izslēgšanas nosacījumu pārbaude.
1.55. Komisija ir tiesīga piedāvājumu atbilstības pārbaudi veikt tikai tam pretendentam, kurš pēc saimnieciski visizdevīgākā piedāvājuma izvērtējuma kvalificējas kā iespējamais uzvarētājs.
1.56. Piedāvājuma noformējuma pārbaude: 
1.56.1. Komisija izvērtē, vai piedāvājums sagatavots un noformēts atbilstoši Nolikuma 5.1. un 5.3. punktā noteiktajām piedāvājuma noformējuma prasībām un pieņem attiecīgu lēmumu.
1.56.2. Komisija publiskajā datubāzē pārliecinās par pretendenta, tajā skaitā piegādātāju apvienības dalībnieku, personālsabiedrības biedru, piesaistīto apakšuzņēmēju, personu, uz kuru iespējām pretendents balstās, pārstāvības tiesībām un pārstāvības apjomu.
1.56.3. Konstatējot atkāpes no Nolikuma 5.1. un 5.3. punktā noteiktajām piedāvājuma noformējuma prasībām, Komisija izvērtē to būtiskumu un ietekmi uz turpmāko piedāvājuma vērtēšanas procesu un lemj par turpmāku piedāvājuma vērtēšanu. Būtiska piedāvājuma noformējuma neatbilstība Nolikuma prasībām ir pamats pretendenta piedāvājuma noraidīšanai. Komisija ir tiesīga piedāvājumu tālāk neizskatīt un nevērtēt, pieņemot argumentētu lēmumu par to, ņemot vērā samērīguma principu un nenoraidot piedāvājumu formālu trūkumu dēļ, kas neietekmē iespēju piedāvājumu izvērtēt pēc būtības un nerada vienlīdzīgas attieksmes pret pretendentiem pārkāpumu.
1.56.4. Komisija noraida pretendenta piedāvājumu, ja:
1.56.4.1. iesniegtais piedāvājums ir bojāts vai nav atverams;
1.56.4.2. konstatē Nolikuma 5.3.6. apakšpunktā noteikto gadījumu;
1.56.4.3. iesniegtais piedāvājums ir šifrēts un pretendents 15 (piecpadsmit) minūšu laikā pēc piedāvājumu atvēršanas uzsākšanas neatšifrē iesniegto piedāvājumu (EIS neievada derīgu elektronisko atslēgu un paroli).
1.57. Tehnisko piedāvājumu atbilstības pārbaude:
1.57.1. Komisija vērtē pretendenta tehniskā piedāvājuma atbilstību Nolikuma 7. daļā noteiktajām prasībām.
1.57.2. Ja tehniskais piedāvājums neatbilst Nolikuma, tostarp tehniskajā specifikācijā noteiktajām prasībām, Komisija attiecīgo pretendentu noraida un tā piedāvājumu tālāk neizskata.
1.57.3. Komisija noraida pretendenta iesniegto piedāvājumu, ja nav iesniegta parakstīta tehniskā specifikācija, tas ir, nav iesniegts tehniskais piedāvājums. 
1.58. Finanšu piedāvājumu atbilstības pārbaude:
1.58.1. Komisija izvērtē, vai katra pretendenta finanšu piedāvājums izstrādāts atbilstoši Nolikuma 8. daļā noteiktajām prasībām, un pieņem attiecīgu lēmumu. Komisija vērtē un pārbauda to pretendentu finanšu piedāvājumus, kuri nav noraidīti piedāvājumu noformējuma pārbaudes un tehnisko piedāvājumu pārbaudes laikā. 
1.58.2. Komisija pārbauda, vai piedāvājumos nav aritmētisko kļūdu. Ja Komisija konstatē šādas kļūdas, tā kļūdas izlabo. Par kļūdu labojumu Komisija paziņo pretendentam, kura pieļautās kļūdas labotas, un vērtējot piedāvājumu, ņem vērā labojumus.
1.58.3. Komisija noraida pretendenta piedāvājumu, ja pretendents:
1.58.3.1. iesniedzis piedāvājuma variantus; 
1.58.3.2. finanšu piedāvājuma sagatavošanā neievēro Nolikuma 8. daļā noteikto kārtību;
1.58.3.3. finanšu piedāvājumā nav norādījis visu piedāvājuma vērtēšanai nepieciešamo informāciju.
1.59. Pretendenta, kuram būtu piešķiramas iepirkuma līguma slēgšanas tiesība, noteikšana (saimnieciski visizdevīgākā piedāvājuma noteikšana atbilstoši piedāvājumu vērtēšanas kritērijam):
1.59.1. iepirkuma līguma slēgšanas tiesības tiks piešķirtas pretendentam, kura piedāvājums novērtēts kā saimnieciski visizdevīgākais. Par saimnieciski visizdevīgāko piedāvājumu tiks atzīts piedāvājums, kurš iegūst lielāko punktu skaitu visu vērtēšanas kritēriju punktu kopsummā ar divām zīmēm aiz komata, piemērojot vispārīgi pieņemtos matemātikas noapaļošanas principus. Maksimālais iegūstamo punktu skaits ir 100.
1.59.2. Saimnieciski visizdevīgākā piedāvājuma vērtēšanas kritēriji un tiem atbilstošie maksimālie iegūstamie punkti:
	[bookmark: _Hlk180485784]Nolikuma punkts

	Vērtēšanas kritēriji
	Maksimālā skaitliskā vērtība
	Punktu piešķiršanas nosacījumi

	12.6.2.1
	Viena pārvietojamā žoga posma ar visiem elementiem montāža un demontāža (A)
	10
	Izmaksas par viena pārvietojamā žoga posma ar visiem elementiem montāžu un demontāžu EUR, bez PVN, tiek vērtēts ar maksimāli iespējamo punktu skaitu 
– 10 punkti.
Punkti pārējo pretendentu piedāvājumiem tiek aprēķināti pēc šādas formulas:
A = (Amin./Apret.) X 10, kur:
A – vērtējamā pretendenta iegūtais punktu skaits par viena pārvietojamā žoga posma ar visiem elementiem montāžas un demontāžas kopējām izmaksām EUR, bez PVN.
Amin. – zemākā piedāvātā kopsumma EUR, bez PVN par pozīcijām „viena pārvietojamā žoga posma ar visiem elementiem montāža” un „viena pārvietojamā žoga posma ar visiem elementiem demontāža”.
Apret. – vērtējamā pretendenta piedāvātā kopsumma EUR, bez PVN par pozīcijām „viena pārvietojamā žoga posma ar visiem elementiem montāža” un „viena pārvietojamā žoga posma ar visiem elementiem demontāža”.

	12.6.2.2



	Viena pārvietojamā žoga posma ar visiem elementiem noma dienā (B)
	80
	Izmaksas par viena pārvietojamā žoga posma ar visiem elementiem nomu dienā EUR, bez PVN, tiek vērtēts ar maksimāli iespējamo punktu skaitu – 80 punkti.
Punkti pārējo pretendentu piedāvājumiem tiek aprēķināti pēc šādas formulas:
B = (Bmin./Bpret.) X 80, kur:
B – vērtējamā pretendenta iegūtais punktu skaits par viena pārvietojamā žoga posma ar visiem elementiem nomu dienā EUR, bez PVN.
Bmin.  – zemākā piedāvātā cena pozīcijā par viena pārvietojamā žoga posma ar visiem elementiem nomu dienā EUR, bez PVN.
Bpret. – vērtējamā pretendenta piedāvātā cena pozīcijā par viena pārvietojamā žoga posma ar visiem elementiem nomu dienā EUR, bez PVN.

	12.6.2.3
	Transporta izdevumi Rīgas valstspilsētas pašvaldības administratīvajā teritorijā (C)
	10
	Izmaksas par transporta izdevumiem Rīgas valstspilsētas pašvaldības administratīvajā teritorijā EUR, bez PVN, tiek vērtēts ar maksimāli iespējamo punktu skaitu – 10 punkti.
Punkti pārējo pretendentu piedāvājumiem tiek aprēķināti pēc šādas formulas:
C = (Cmin./Cpret.) X 10, kur:
C – vērtējamā pretendenta iegūtais punktu skaits par transporta izdevumiem Rīgas valstspilsētas pašvaldības administratīvajā teritorijā EUR, bez PVN.
Cmin.  – zemākā piedāvātā cena pozīcijā par transporta izdevumiem Rīgas valstspilsētas pašvaldības administratīvajā teritorijā EUR, bez PVN.
Cpret. – vērtējamā pretendenta piedāvātā cena pozīcijā par transporta izdevumiem Rīgas valstspilsētas pašvaldības administratīvajā teritorijā EUR, bez PVN.

	12.6.2.4

	Kopā (P)
	100
	Kopējais galīgais katra pretendenta iegūtais punktu skaits (P) tiek aprēķināts sekojoši: 
P = A + B + C


1.60. Nepamatoti lēta piedāvājuma pārbaude: 
1.60.1. Komisija izvērtē, vai pretendenta, kuram būtu piešķiramas iepirkuma līguma slēgšanas tiesības, piedāvājums atbilst šķietami nepamatoti lēta piedāvājuma pazīmēm, kura izvēle paaugstina pasūtītāja risku un nav savietojama ar brīvas un taisnīgas konkurences principu, nav iespējams par attiecīgo samaksu sniegt konkursa tehniskajā specifikācijā noteiktos darba uzdevumus.
1.60.2. Par šķietami nepamatoti lētu piedāvājumu var liecināt viena vai vairākas pazīmes: 
1.60.2.1. cenas ir būtiski zemāka par citos piedāvājumos norādītajām; 
1.60.2.2. cenas būtiski atšķiras no pasūtītāja veiktās paredzamo izmaksu aprēķina;
1.60.2.3. cenas būtiski atšķiras no pasūtītāja veiktas tirgus izpētes rezultātiem; 
1.60.2.4. cenas būtiski atšķiras līdzīgos vienā laika periodā slēgtos līgumos;
1.60.2.5. cenas nav iespējama saskaņā ar normatīvo aktu prasībām u.c. gadījumos. 
1.60.3. Ja Komisijai rodas šaubas, ka konkrētais pretendenta piedāvājums ir nepamatoti lēts, Komisija pieprasa skaidrojumu par piedāvājumu.
1.60.4. Komisija, konsultējoties ar pretendentu, izvērtē tā sniegto skaidrojumu. Komisijai ir tiesības prasīt, lai pretendents iesniedz izdrukas no VID EDS par pretendenta un tā piedāvājumā norādīto apakšuzņēmēju darbinieku vidējām stundas tarifa likmēm profesiju grupās, ja šādus datus apkopo VID. Komisijai ir tiesības prasīt, lai ārvalstīs reģistrēti pretendenti iesniedz alternatīvus dokumentus par pretendenta un tā piedāvājumā norādīto apakšuzņēmēju darbinieku vidējām stundas tarifa likmēm profesiju grupās, ja šādus datus apkopo pretendenta reģistrācijas valsts attiecīgais dienests.
1.60.5. Komisija noraida pretendenta piedāvājumu kā nepamatoti lētu, ja sniegtie skaidrojumi nepamato pretendenta piedāvāto zemo cenas vai izmaksu līmeni vai, ja cenā vai izmaksās nav iekļautas izmaksas, kas saistītas ar vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu.
1.60.6. Ja Komisija konstatē, ka pretendenta piedāvājums ir nepamatoti lēts tāpēc, ka pretendents saņēmis komercdarbības atbalstu, piedāvājumu pēc konsultācijām ar pretendentu var noraidīt, tikai pamatojoties uz to, ka pretendents nevar Komisijas noteiktā saprātīgā termiņā pierādīt, ka saņemtais komercdarbības atbalsts ir saderīgs ar iekšējo tirgu atbilstoši Līguma par Eiropas Savienības darbību 107. pantam. Ja Komisija noraida piedāvājumu šā iemesla dēļ, tā informē Eiropas Komisiju un Iepirkumu uzraudzības biroju par piedāvājuma noraidīšanu vai noraidīšanas iemeslu.
1.61. Piedāvājumu atbilstības pārbaude:
1.61.1. Komisija vērtē pretendenta atbilstību Nolikuma 9. daļā noteiktajām pretendentu kvalifikācijas un atlases prasībām.
1.61.2. Pretendenta piedāvājuma neatbilstība kādai no Nolikuma 9. daļā noteiktajām prasībām vai Nolikumā noteiktās informācijas nesniegšana ir pamats pretendenta piedāvājuma noraidīšanai.
1.62. Pretendentu izslēgšanas nosacījumu pārbaude:
Komisija veic pretendentu izslēgšanas nosacījumu pārbaudi PIL 42. panta otrās daļas 1.-7., 10.-14. punktā  un Sankciju likuma 11.1 panta pirmajā, trešajā un ceturtajā daļā noteiktajā kārtībā attiecībā uz pretendentu, kuram būtu piešķiramas Iepirkuma līguma slēgšanas tiesības.
Lēmuma pieņemšana par iepirkuma līguma slēgšanas tiesību piešķiršanu
1.63. Komisija lemj par iepirkuma līguma slēgšanas tiesību piešķiršanu pretendentam, kuram atbilstoši Komisijas lēmumam būtu piešķiramas iepirkuma līguma slēgšanas tiesības un uz kuru neattiecas Nolikumā paredzētie pretendentu izslēgšanas nosacījumi.
1.64. Pasūtītājs 3 (trīs) darbdienu laikā pēc Komisijas lēmuma pieņemšanas par iepirkuma līguma slēgšanas tiesību piešķiršanu vienlaikus informē visus pretendentus par Komisijas pieņemto lēmumu, nosūtot informāciju elektroniski, izmantojot drošu elektronisko parakstu, uz pretendenta oficiālo elektronisko adresi[footnoteRef:4] vai, ja tāda nav, uz pieteikumā norādīto elektronisko pasta adresi.  [4:  Oficiālās elektroniskās adreses likums: Latvijas Republikas likums. Latvijas vēstnesis Nr. 25, 2016. gada 1. jūlijs.] 

1.65. Konkursa uzvarētājs, kas ir piegādātāju apvienība, bet nav reģistrēta kā personālsabiedrība, ne vēlāk kā 10 (desmit) darba dienu laikā no dienas, kad saskaņā ar PIL regulējumu Pasūtītājs ir tiesīgs slēgt iepirkuma līgumu (minēto termiņu var pagarināt, ja pretendents iesniedz pierādījumus un informāciju tam, ka izveidošanās procesam ir nepieciešams ilgāks laiks), pēc savas izvēles:
1.65.1. reģistrē pilnsabiedrību Latvijas Republikas Uzņēmumu reģistra Komercreģistrā;
1.65.2. noslēdz sabiedrības līgumu, kur par uzņemtajām saistībām atbild solidāri visi tie biedri, uz kuru saimnieciskajām un finansiālajām iespējām piegādātājs balstās un kuri būs finansiāli atbildīgi par iepirkuma līguma izpildi. Pasūtītājam jāiesniedz sabiedrības līguma kopiju.
1.66. Komisija ir tiesīga lemt par iepirkuma līguma slēgšanas tiesību piešķiršanu nākamajam pretendentam, kurš piedāvājis saimnieciski visizdevīgāko piedāvājumu, ja pretendents Nolikumā noteiktajā termiņā:
1.66.1. un Nolikumā noteiktajā gadījumā atsakās slēgt sabiedrības līgumu, neiesniedz sabiedrības līguma kopiju vai neinformē par personālsabiedrības nodibināšanu;
1.66.2. pretendents rakstiski paziņo Komisijai par iesniegtā piedāvājuma atsaukšanu;
1.66.3. pretendents Pasūtītāja paziņojumā par iepirkuma līgumu slēgšanu noteiktajā termiņā neatsūta Pasūtītājam ar drošu elektronisko parakstu (ar laika zīmogu), no savas puses, parakstītu iepirkuma līgumu. Šādā gadījumā Pasūtītāja parakstītais iepirkuma līgums nestājas spēkā;
1.66.4. ja izraudzītais pretendents atsakās slēgt iepirkuma līgumu ar Pasūtītāju, Komisija pieņem lēmumu slēgt iepirkuma līgumu ar nākamo pretendentu, kurš piedāvājis saimnieciski visizdevīgāko piedāvājumu, kuru nosaka Nolikumā noteiktajā kārtībā, vai pārtraukt konkursu, neizvēloties nevienu piedāvājumu.
1.67. Pirms lēmuma pieņemšanas par iepirkuma līguma noslēgšanu ar nākamo pretendentu, kuram būtu piešķiramas iepirkuma līguma slēgšanas tiesības, Komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu. Ja nākamais pretendents uzskatāms par vienu tirgus dalībnieku kopā ar sākotnēji izraudzīto pretendentu, Komisija pārtrauc konkursu, neizvēloties nevienu piedāvājumu.
Iepirkuma līgums
1.68. Pasūtītājs slēgs iepirkuma līgumu, pamatojoties uz konkursa uzvarētāja (turpmāk – Uzvarētājs) piedāvājumu, saskaņā ar Nolikuma noteikumiem un iepirkuma līguma projektu. Iepirkuma līguma pamatnosacījumi, slēdzot līgumu, netiks mainīti.
1.69. Iepirkuma līgums nosaka pakalpojuma sniegšanas kārtību un tiesiskās attiecības starp Pasūtītāju un Uzvarētāju.
1.70. Konkursa finanšu piedāvājumā Uzvarētāja norādītās cenas (izmaksas) iepirkuma līguma noslēgšanas gadījumā ir izmaksas par kādām Pasūtītājs saņem pakalpojumu vai tā daļu.
1.71. Uzvarētājam iepirkuma līgums jāparaksta un jānosūta elektroniski ar drošu elektronisko parakstu Pasūtītājam 5 (piecu) darbdienu laikā no Pasūtītāja uzaicinājuma parakstīt Iepirkuma līgumu nosūtīšanas dienas. Uzvarētājam, kas ir piegādātāju apvienība, bet nav reģistrēta kā personālsabiedrība, ne vēlāk kā 10 (desmit) darbdienu laikā no Pasūtītāja uzaicinājuma parakstīt iepirkuma līgumu nosūtīšanas dienas, ievērojot Nolikuma 13.3. punktā minētos noteikumus.
1.72. Ja norādītajā termiņā bez iepriekšēja brīdinājuma Uzvarētāja parakstīts iepirkuma līgums nav nosūtīts elektroniski ar drošu elektronisko parakstu Departamentam, tas var tikt uzskatīts par atteikumu slēgt iepirkuma līgumu.
1.73. Pasūtītājs savā pircēja profilā EIS publicē noslēgto iepirkuma līgumu un tā grozījumus PIL noteiktajā apjomā.
Komisijs tiesības un pienākumi
1.74. Komisijai ir tiesības:
1.74.1. izdarīt grozījumus Nolikumā PIL 35. panta trešajā daļā noteiktajā kārtībā;
1.74.2. jebkurā konkursa stadijā noraidīt pretendenta piedāvājumu un/vai izslēgt pretendentu no turpmākās dalības konkursā, ja konstatē pretendenta un/vai piedāvājuma neatbilstību kādai no Nolikumā noteiktajām prasībām;
1.74.3. pieprasīt, lai pretendents precizē informāciju par savu piedāvājumu, ja tas nepieciešams piedāvājumu noformējuma pārbaudei, piedāvājumu atbilstības pārbaudei, kā arī piedāvājumu vērtēšanai un salīdzināšanai;
1.74.4.  pieprasīt pretendentam iesniegt dokumenta oriģinālu, ja Komisijai rodas šaubas par iesniegtās dokumenta kopijas autentiskumu;
1.74.5. izziņas un citus dokumentus, kurus PIL noteiktajos gadījumos izsniedz Latvijas kompetentās institūcijas, Komisija pieņem un atzīst, ja tie izdoti ne agrāk kā 1 (vienu) mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Komisija pieņem un atzīst, ja tie izdoti ne agrāk kā 6 (sešus) mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu;
1.74.6. piešķirt iepirkuma līguma slēgšanas tiesības, izbeigt vai pārtraukt konkursu, neizvēloties nevienu piedāvājumu.
1.75. Komisijai ir pienākumi:
1.75.1. nodrošināt visiem ieinteresētajiem piegādātājiem pieejamību informācijai par izdarītajiem grozījumiem Nolikumā un sniegto papildu informāciju par Nolikumu;
1.75.2. pēc ieinteresētā piegādātāja pieprasījuma sniegt papildu informāciju par Nolikumu;
1.75.3. vērtēt pretendentus un to iesniegtos piedāvājumus saskaņā ar PIL, publisko iepirkumu norisi regulējošajiem Ministru kabineta noteikumiem un Nolikumu;
1.75.4. piedāvājumu izvērtēšanas laikā līdz konkursa rezultātu paziņošanai nesniegt informāciju par piedāvājumu vērtēšanas procesu.
Pretendenta tiesības un pienākumi
1.76. Pretendentam ir tiesības:
1.76.1. līdz piedāvājumu iesniegšanas termiņa beigām grozīt vai jebkurā konkursa stadijā atsaukt iesniegto piedāvājumu, rakstiski par to paziņojot Komisijai;
1.76.2. ierosināt, lai tiek rīkota ieinteresēto piegādātāju sanāksme. Sanāksmi rīko, ņemot vērā Ministru kabineta 2017. gada 28. februāra noteikumu Nr. 107 „Iepirkumu procedūru un metu konkursu norises kārtība” 11. punktā noteikto nosacījumu un kārtību;
1.76.3.  piedalīties piedāvājumu atvēršanā EIS e-konkursu apakšsistēmā konkursa sadaļā „Atvēršana”;
1.76.4. piedāvājumā noteikt, kura piedāvājumā ietvertā informācija ir komercnoslēpums vai konfidenciāla informācija, pamatojoties uz PIL 14. panta otro daļu, un Pasūtītājam to nebūs tiesības atklāt citiem pretendentiem;
1.76.5. ja Pasūtītājs nepieciešamo informāciju par pretendentu iegūst tieši no kompetentās institūcijas, datubāzēs vai no citiem avotiem, attiecīgais pretendents ir tiesīgs iesniegt izziņu vai citu dokumentu par attiecīgo faktu, ja Pasūtītāja iegūtā informācija neatbilst faktiskajai situācijai.
1.77. Pretendentam ir pienākumi:
1.77.1. izstrādāt piedāvājumu atbilstoši Nolikuma noteikumiem un ievērot Pasūtītāja norādījumus par Nolikumam pievienoto veidņu aizpildīšanu. Ja pretendents konstatē pretrunas Nolikumā, par tām pretendentam ir pienākums informēt Pasūtītāju un prasīt skaidrojumu;
1.77.2. nodrošināt, lai piedāvājumā ietvertā informācija nav pieejama līdz piedāvājumu atvēršanai. Pēc piedāvājumu iesniegšanas termiņa beigām pretendents nedrīkst savu piedāvājumu labot vai papildināt;
1.77.3. Pasūtītāja noteiktajā termiņā sniegt atbildes uz Komisijas pieprasījumu par piedāvājumā ietvertās informācijas precizēšanu un iesniegt pieprasītos dokumentus;
1.77.4. segt piedāvājuma sagatavošanas un iesniegšanas izmaksas. Pasūtītājs nav atbildīgs par šīm izmaksām neatkarīgi no konkursa rezultātiem.
Fizisko personu datu apstrādes noteikumi
1.78. Noteikumi nosaka fizisko personu datu apstrādes kārtību gadījumos, kad attiecināma Eiropas Parlamenta un Padomes 2016. gada 27. aprīļa regula Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula; turpmāk – GDPR).
1.79. Personas datu apstrādes pamatojums – konkursa veikšana, iepirkuma līguma noslēgšana un izpilde, GDPR 6. panta pirmās daļas b) un c) apakšpunkts. Konkursā iesniegtajos dokumentos norādīto fizisko personu datus apstrādās, lai nodrošinātu konkursa norisi, pretendentu piedāvājumu izvērtēšanu, iepirkuma līguma noslēgšanu un izpildi, atbilstoši publisko iepirkumu jomu reglamentējošajiem un citiem normatīvajiem aktiem. 
1.80. Pretendents nodrošina, ka visu savā piedāvājumā norādīto fizisko personu (tai skaitā no visu piegādātāju apvienības biedru neatkarīgi no savstarpējo attiecību tiesiskā rakstura, kā arī visu apakšuzņēmēju, ja tādi tiek piesaistīti, speciālistiem, darbiniekiem, kontaktpersonām u.c.) datu apstrādei, kuru veiks pasūtītājs gan konkursā, gan iepirkuma līguma izpildē, ja ar pretendentu tiks noslēgts iepirkuma līgums, ir nodrošināts personas datu apstrādes tiesiskais pamats normatīvajos aktos noteiktajā kārtībā.
1.81. Pretendents nodrošina visu savā piedāvājumā norādīto fizisko personu (tai skaitā no visu piegādātāju apvienības biedru neatkarīgi no savstarpējo attiecību tiesiskā rakstura, kā arī visu apakšuzņēmēju, ja tādi tiek piesaistīti, speciālistiem, darbiniekiem, kontaktpersonām u.c.) datu apstrādei, kuru veiks pasūtītājs gan konkursā, gan iepirkuma līguma izpildē, ja ar pretendentu tiks noslēgts iepirkuma līgums, informēšanu par paredzēto personu datu apstrādi.
Pasūtītāja iepirkumu ētikas principi
1.82. Pasūtītājs tā iepirkumu politiku īsteno un iepirkuma procedūras organizē, ievērojot normatīvajos aktos noteiktos publisko iepirkumu procedūru organizēšanas noteikumus, kā arī visaugstākos godīguma un ētikas standartus.
1.83. Pasūtītājs organizē iepirkumu procedūras, nodrošinot publisko iepirkumu procedūru norises atklātumu, piegādātāju brīvu un vienlīdzīgu konkurenci un Departamenta finanšu līdzekļu efektīvu izmantošanu.
1.84. Pasūtītājs noliedz un par neatļautām uzskata jebkuras darbības, kas tieši vai netieši var tikt uzskatītas par koruptīvām vai krāpnieciskām darbībām. Vienīgie potenciālās sadarbības noteikumi un kārtība konkursā starp Pasūtītāju un pretendentiem, kā arī kārtība, kādā risināmi jautājumi par piegādātāja dalību konkursā, noteikti Nolikumā un publiskos iepirkumus reglamentējošajos normatīvajos aktos. 
1.85. Pasūtītājs nekavējoties informē tiesībaizsardzības iestādes par jebkuru tiešu vai netiešu aicinājumu iesaistīties prettiesiskās un neatļautās darbībās gan konkursa norises laikā, gan iepirkuma līguma izpildes laikā. Piedaloties konkursā, pretendents apzinās, ka jebkura tā rīcība, tajā skaitā saziņa ar Departamenta darbiniekiem, var tik pakļauta tās tiesiskuma novērtējumam.
1.86. Pasūtītājs sagaida, ka pretendenti (sadarbības partneri) apzinās un respektē Pasūtītāja amatpersonām/ Komisijas locekļiem noteiktos interešu konflikta situāciju un dāvanu saņemšanas ierobežojumus.

